als_Latn dik_Latn sag_Latn
Ministri i Jashtëm i Greqisë Nikos Kotzias duket se ka paralajmëruar bllokimin për hapjen e negociatave të Shqipërisë për në BE në rast se nuk respektohet mbrojtja e të drejtave të minoritetit grek dhe të drejtës së pronës.
Përmes një letre ku u kthen përgjigje deputetëve të partisë ‘Demokracia e Re’, Dora Bakojanis e Giani Kefalogianni që kërkonin informacion për marrëdhëniet me Shqipërinë, Kotzias thotë se Qeveria e Tsipras nuk do të bëjë të njëjtat gabime si qeveria paraardhëse.
“Ndryshe nga veprimet e qeverive të mëparshme greke, periudhë kur Shqipëria iu bashkua NATO-s pa kompensim dhe u bë vend kandidat për BE pa përmbushur të gjitha kushtet përkatëse dhe mbi të gjitha ato që kanë të bëjnë me mbrojtjen e të drejtave të minoritetit, qeveria aktuale nuk ka ndërmend të përsërisë gabimet e tyre”, thuhet ndër të tjera në përgjigjen e ministrit të Jashtëm grek Kotzias.
als_Latn als_Latn als_Latn